ඕටමන් අධිරාජ්‍යය සමයෙහිදී ඉස්තාන්බුල් නගරය

ඕටමන් අධිරාජ්‍යය සමයෙහිදී ඉස්තාන්බුල් නගරය යන හිස වෙතින් සාකච්ඡාවට ලක්වන කාල පරිච්ඡේදය වන්නේ, තුර්කි ජාතිකයන් විසින්  1453 වසරෙහි මැයි 29 දිනදී කොන්ස්තන්තිනෝපලය  යටත්කරගැනීමෙහි සිට 1922 වසරෙහිදී ඕටමන් අධිරාජ්‍යය  ආලෝපනය කොට 1923 වසරෙහි ඔක්තොම්බර් 13 දිනදී තුර්කියෙහි  අගනුවර ඇන්කරා වෙත දක්වා රැගෙන යාම තෙක් කාලසීමාව වෙයි. තුර්කි සුල්තාන් වරුන්ගේ රටවල් යටත් කරගැනුමෙහි මෙහෙයුම්වල ප්‍රතිඵලයක් ලෙසින් 14වන-16වන සියවස් තුල කෙමෙන් හැඩගැසී වැඩුනු  අතිවිශාල රාජ්‍යයක අගනුවර ලෙසින් ඉස්තාන්බුල් නගරය සියවස් පහක් තරම් කාලයක් තුල වැජඹුණි. ඕටමන් අධිරාජ්‍යයෙහි දේශසීමා තුල ලෝකයෙහි පාර්ශව තුනකට – යුරෝපය, ආසියාව සහ අප්‍රිකාව – අයත් භූමිප්‍රදේශ ඇතුලත් විය. මෙලෙසින්, බොස්ෆරස්හී වෙරළෙහි පූර්වයෙහි පිහිටි පුරාතන නගරය, යළිත් ලෝකයෙහි වැදගත් දේශපාලන සහ ආර්ථික මධ්‍යස්ථානයක් බවට පත්විය. ජාත්‍යන්තර වෙළෙඳාමෙහි ප්‍රධාන මධ්‍යස්ථානයක් ලෙසින් එය වරක් අත්විඳි කීර්තිය, ඉස්තාන්බුල් නගරය විසින් කෙමෙන් කෙමෙන් යළිත් අත්පත් කර ගත්තේය.